Fra den muslimske erobring i 600-tallet til 1500-tallet var Egypten underlagt forskellige muslimske kalifater og fra 1500-tallet til 1882/1914, det [[Det Osmanniske Rige|Osmannerriget]] og fra 1882/1914 til 1922 [[Britiske Imperium|Det Britiske Imperium.]] Den moderne stat Egypten blev grundlagt i 1922, da den opnåede formel uafhængighed fra Storbritannien. Britisk militær var dog fortsat tilstede i landet, og mange egyptere mente, at det egyptiske monarki var udtryk for britisk kolonialisme. Efter revolutionen i 1952, smed Egypten de britiske soldater og bureaukrater ud af landet, nationaliserede [[Suez-kanalen|Suezkanalen]], eksilerede kong [[Farouk 1. af Egypten|Farouk 1.]] og hans familie, og erklærede sig for en republik. I 1958 oprettede Egypten sammen med Syrien [[Forenede Arabiske Republik|Den Forenede Arabiske Republik]], der dog blev opløst allerede i 1961. Anden halvdel af 1900-tallet var præget af sociale og religiøse stridigheder, politisk ustabilitet og [[Den israelsk-arabiske konflikt|væbnede konflikter]] med [[Israel]] i 1948, [[Suez-krigen|1956]], [[Seksdageskrigen|1967]] og [[Yom Kippur-krigen|1973]]. I perioden 1948-1967 var [[Gazastriben]] underlagt egyptisk kontrol, men med [[Camp David-aftalen]] [[Den ægyptisk-israelske fredsaftale|anerkendte Egypten i 1978 Israels uafhængighed]]. Landet er fortsat præget af politiske uroligheder, såsom [[Egyptiske revolution 2011|2011-revolutionen]] og dens efterspil, terrorisme og økonomisk stilstand. Egypten er i dag en præsidentiel republik under præsident [[Abdel Fatah al-Sisi|Abdel Fattah al-Sisi]], som af flere internationale observatører beskrives som autoritær.
Historie Tidligere_riger,_stater,_protektorater,_kolonier_og_lande